39 
Præserveringsstof. Der er foreslaaet mange Midler, 
men kun Arseniksæbe elier -pasta*) er fuldt betryg- 
gende; Hensigten med disses Anvendelse er dels at 
hindre Skindet i at raadne under Tørringen, hvorved 
Fjerene vilde løsnes, dels at holde Møl og Klaner borte 
fra den færdige Fugl, naar den er opstillet i Samlingen. 
Arsenik har nemlig den Egenskab, at den suges ind i 
og gennem Skindet i Fjerene, saaledes at saavel Fjerene 
som Skindet baade udvendigt og indvendigt er forgiftet, 
hvorved de Insekter, som ellers angriber slige Naturalier, 
forhindres i at ødelægge disse. Da det er et meget 
giftigt Stof, maa man omgaas det med stor Forsigtighed 
saavel under Opbevaringen som under Brugen. Det 
maa gemmes paa et tillukket Sted. Ved Brug røres 
Arseniksæben ud med Vand, til den bliver tykflydende, 
og paastryges med en Pensel i et ikke for tyndt Lag 
over hele den indvendige Side af Skindet, og man maa 
sørge for, at ingen Folder og Kroge gaar fri. Jo om- 
hyggeligere man her behandler Fuglene, ^esto mere 
holdbare bliver de. Har man aabne Saar eller Rifter 
paa sine Hænder, maa man saa vidt muligt sørge for, 
at Arseniksæben under Arbejdet ikke kommer ind i 
disse, men især skal man tage sig i Agt for, at den 
ikke bliver siddende under Neglene. Naar man har 
været beskæftiget med Udstopningsarbejde, ved hvilket 
man har brugt Arseniksæbe, maa derfor Hænderne 
vadskes, og hvad der har sat sig under Neglene straks 
udkradses omhyggeligt; thi ellers undgaar man ikke 
*) Mod skriftlig Rekvisition, paa hvilken opgives, hvortil Præ- 
paratet skal bruges, og som forsynes med Navn og Adresse 
samt Segl og Datum, forsendes Arseniksæbe fra Alfred 
Pirtzely Helsinge Apotek, å Kr. 1,35 pr. Pd., Arsenikpasta 
fra /. Baagøe, Næstved, i Glas (1V 4 Pd.) å 75 Øre. 
